  Майя Бывальцева «Культура» йӧскалык ӵектос улсын Сарапулысь искусствоосъя 2 номеро нылпи школаын виртуальной концерт зал кылдытон ужъёс нуо. Со сярысь Удмуртиысь тӧролэн но кивалтэтлэн пресс-службазы ивортӥз. Та дырлы куара гожтонъя висъетэз выльдӥзы, ӧсъёсты воштӥзы, учкисьёслы залысь борддоръёсты но вӧлдэтэз тупатъязы ни. Озьы ик виртуальной концерт заллы тӥрлык (медиасервер, ноутбук, акустической сӧзнэт, проектор, экран, югдытӥсь арбериос, микрофонъёс, микшер пульт) басьтыны тупанкылъёс юнматӥзы. Пӧсьтолэзе – гудырикошконэ тӥрлыкез пуктон но лэзён ужъёс ортчытыны, искусствоосъя школаын ужасьёсты дышетыны чакламын. Виртуальной концерт залэз 2021-тӥ арын куарусён кутсконын сӥё-дано усьтыны малпало Тодэ вайытом, озьы ик йӧскалык ӵектос улсын виртуальной концерт зал Глазкарысь крезьгуръя школаын кылдытыны чаклало.  Тегъёс: Лулчеберет Сарапул Удмуртия искусствоосъянылпишкола  